|  |
| --- |
| **ОБЩИ УСЛОВИЯ НА ПРОМОЦИОНАЛНА КАМПАНИЯ “СОФТУНИ И МАСТЪРКАРД‘****1. ОРГАНИЗАТОР**Промоционалната кампания „ **СОФТУНИ И МАСТЪРКАРД** “ (*„Кампанията“/ “Промоцията“/ „Промоционалната кампания*“) се организира и провежда от **„СОФТУЕРЕН УНИВЕРСИТЕТ“ ЕООД,** с ЕИК 200776618, със седалище и адрес на управление в град гр. София, п.к. 1799, р-н Младост, ж.к. "Младост 4", бул. "Александър Малинов" № 78 (наричан по-долу „*Организатор/ът*”).**1.1. КОНТАКТИ С ОРГАНИЗАТОРА**Участниците в настоящата Кампания могат да се свържат с Организатора във връзка със запитвания или допълнителна информация за Кампанията:* Чрез телефонно обаждане на номер +359899555592. Всяко телефонно обаждане се заплаща в зависимост от тарифния план за разговори на съответния Участник.
* Чрез изпращане на съобщение на имейл адрес university@softuni.bg

Можете да се свържете с представител на Организатора от понеделник до петък в часовия диапазон от 10:00 часа до 15:00 часа. Организаторът не поема задължение да отговоря на всички телефонни обаждания и запитвания по имейл или поща във връзка с Кампанията.Рекламната кампания се провежда въз основа и съгласно условията на настоящите правила (наричани по-долу „Общи условия“). Общите условия са задължителни за всички Участници в Промоцията.1.2. Кампанията се провежда със съдействието на и Mastercard Europe SA („*Mastercard*”). Mastercard не e Организатор на Промоционалната кампания и не носи отговорност спрямо държавни институции, физически и юридически лица, в това число спрямо Участниците в Кампанията, във връзка с условията за участие и механизма на Кампанията. По всякакви въпроси, свързани с участието в Кампанията, Участниците следва да се обръщат към Организатора. **2. ПРАВИЛА НА ПРОМОЦИОНАЛНАТА КАМПАНИЯ** 2.1. Право на участие в Промоционалната кампания има всяко дееспособно физическо лице, навършило 18 години, с местоживеене в Република България, което отговаря на условията, посочени в чл. 2.3. и е приело настоящите Общи условия (наричани по-долу “Участник/ци”).2.2. Не могат да участват в Кампанията лица, които са взели участие в организирането и провеждането на Промоцията, включително, но не само служители на Организатора, филиали, лица, които участват в управлението, контрола или капитала на дружеството на Организатора, както и членовете на техните семейства.2.3. За да може едно физическо лице да участва в Кампанията, то следва да отговаря на следните условия:* Да бъде картодържател – притежател на валидна карта Mastercard (кредитна или дебитна, с или без безконтактна функционалност, издадена от банка или финансова институция, находяща се на територията на Република България);
* Картата Mastercard да е с дата на издаване преди старта на Промоционалната кампания;
* Да запише себе си или дете до 14-годишна възраст в ролята на родител/настойник или да потвърди записването на дете над 14-годишна възраст в ролята на родител/попечител, на курс, предлаган от Организатора, чрез някой от уебсайтовете: <https://softuni.bg/>, <https://digital.softuni.bg/> и <https://creative.softuni.bg/>, и да избере опция за заплащане на курса с карта Mastercard – кредитна или дебитна;
* Плащането да постъпи успешно в банковата сметка на Организатора и то да бъде потвърдено.

2.4. Организаторът има право по своя преценка и без предизвестие да изключи Участник от Промоционалната кампания, включително, но не само, ако не отговаря на условията за участие, посочени в настоящите Общи условия и/или ако наруши, заобиколи някое от правилата на Промоционалната кампания или злоупотреби във връзка с Кампанията.2.5. Участието в Промоционалната кампания е обвързано с покупка – заплащане на курс, предлаган от Организатора, в периода на Кампанията. 2.6. Правилата са изготвени съгласно изискванията на българското законодателство и ще бъдат публикувани на уебсайтовете <https://softuni.bg/>, <https://digital.softuni.bg/> и <https://creative.softuni.bg/>, където ще са достъпни през целия период на Промоционалната кампания по начин, който позволява тяхното съхраняване и възпроизвеждане.**3. СРОК И ТЕРИТОРИЯ НА КАМПАНИЯТА**3.1. Периодът на провеждане на Кампанията е от 00:00 ч. на **01.01.2024 година** до 23:59 ч. на **31.03.2024 година**, вкл. 3.2. Организаторът има правото едностранно да удължи срока на Кампанията или да я прекрати предсрочно с изменение на настоящите Общи условия. 3.3. Организаторът има право да изменя Общите условия, като промените влизат в сила от публикуването на изменените Общи условия на уебсайтовете <https://softuni.bg/>, <https://digital.softuni.bg/> и <https://creative.softuni.bg/>. Когато Участник не е съгласен с измененията в Общите условия, той следва да преустанови участието си в Кампанията. При преустановяване на участието в Кампанията, Участникът следва да информира в писмена форма Организатора на горепосочения имейл за връзка.3.4. Обявяването на печелившите се осъществява от Организатора на официалната страница на „СОФТУЕРЕН УНИВЕРСИТЕТ“ ЕООД в секция „БЛОГ“, който блог се намира на следния линк - <https://softuni.bg/blog>.**4. УЧАСТВАЩИ КУРСОВЕ**4.1. За да вземат участие в Кампанията, Участниците следва да се запишат успешно на курсове към Организатора в периода на Кампанията, предлагани в направления Software University (<https://softuni.bg/>), SoftUni Digital (<https://digital.softuni.bg/>) и SoftUni Creative (<https://creative.softuni.bg/>) и да направят успешно плащане с карта Mastercard.4.2. Записване и плащане за курсове в периода на Кампанията в другите направления на Организатора НЕ е условие за участие в Кампанията и тези крайни потребители няма да бъдат включени в Кампанията като Участници.4.3. Участниците следва да се запишат на курсове, които са актуални и достъпни за записване в периода на валидност на Кампанията. Началната дата на курсовете не е от значение за участието в Кампанията. 4.4. Потребител, който се запише на курс извън обявения срок на Кампанията, НЯМА право да участва в Кампанията.**5. МЕХАНИЗЪМ НА УЧАСТИЕ**5.1. Участникът следва да изпълнява условията на Кампанията съгласно чл. 2 по-горе, като заплати курс в периода на Кампанията с карта Mastercard.5.2. Плащането следва да бъде успешно извършено, Участникът да получи имейл за успешно плащане и то да бъде отразено като постъпило при Организатора.5.3. При успешно извършено плащане, Участникът се включва в лотария за получаване на награда по т. 6. 5.4. Дали участието е печелившо, се определя на лотариен принцип чрез използването на специализиран софтуер в присъствието на нотариус. 5.5. В кампанията ще бъдат изтеглени 19 (деветнадесет) печеливши Участници и 9 (девет) резервни участници.5.6. Информация за Промоционалната кампания и печелившите ще бъде предоставяна от Организатора.**ЕДНО ЗАПИСВАНЕ ЗА КУРС И УСПЕШНО ПЛАЩАНЕ С КАРТА MASTERCARD ДАВА ПРАВО НА ЕДНО УЧАСТИЕ В ПРОМОЦИЯТА И СЪОТВЕТНО, НА ЕДНА ВЪЗМОЖНА ПЕЧАЛБА ОТ КАМПАНИЯТА.****6. ВИДОВЕ НАГРАДИ**6.1. Наградите – част от Кампанията, са общо 19 (деветнадесет):* **18 (осемнадесет) броя ваучери** за отстъпка при записване за последващи курсове, включени в направленията Software University (<https://softuni.bg/>), SoftUni Digital (<https://digital.softuni.bg/>) и SoftUni Creative (<https://creative.softuni.bg/>); всеки ваучер е на стойност от 200 (двеста) лв.; всеки ваучер е валиден за период от 6 (шест) месеца от датата на получаването му от съответния спечелил Участник;
* **1 (един) брой лаптоп**.

**НЕ СЕ ДОПУСКА ЗАМЯНА НА СПЕЧЕЛЕНА НАГРАДА С НЕЙНАТА ПАРИЧНА РАВНОСТОЙНОСТ ИЛИ С ДРУГА НАГРАДА.** **ПРЕДОСТАВЯНЕ (ПРЕХВЪРЛЯНЕ) НА НАГРАДА НА ТРЕТИ ЛИЦА НЕ Е РАЗРЕШЕНО.****ВСЕКИ ВАУЧЕР Е ВАЛИДЕН ЗА ПЕРИОД ОТ 6 (ШЕСТ) МЕСЕЦА ОТ ДАТАТА НА ПОЛУЧАВАНЕТО МУ ОТ СЪОТВЕТНИЯ СПЕЧЕЛИЛ УЧАСТНИК.****7. ТЕГЛЕНЕ НА ПЕЧЕЛИВШИТЕ**7.1. Тегленето на печелившите Участници ще се извършва от специално разработен за нуждите на Кампанията софтуер на случаен (томболен) принцип и в присъствието на нотариус. Тегленето на спечелилия лаптопа Участник се осъществява в края на Кампанията, докато всички останали награди се теглят ежемесечно, както е уредено в чл. 7.3. по-долу.7.2. Резултатите от тегленето на печелившите се отразява надлежно в протокол, в който се записват случайно генерираните номера, съответстващи на постъпилото плащане и отговарящи на съответните спечелили Участници, в последователността на изтеглянето им. Повече информация относно номерата, участниците могат да намерят в чл. 10 – Защита на личните данни, по-долу в настоящите ОУ.7.3. Последователността на теглене на наградите е както следва:🡪 На 01.02.2024 година се теглят 6 (шест) броя ваучери за отстъпка от курсове;🡪 На 01.03.2024 година се теглят 6 (шест) броя ваучери за отстъпка от курсове,;🡪 На 01.04.2024 година се теглят 1 (един) брой лаптоп и 6 (шест) броя ваучери за отстъпка от курсове.;На последното теглене – на 01.04.2024 година, се теглят първо Участниците, които печелят ваучерите и накрая, Участникът, който печели лаптопа.Тегленето на печелившия Участник, който печели лаптоп, ще се проведе единствено на 01.04.2024 година.7.4. Първо следва да се изтеглят всички печеливши Участници за всички категории награди, след което Организаторът пристъпва към теглене на резервните Участници. **Печелившите вече регистрации ще бъдат изключени от Кампанията за спечелване на оставащите награди от наградния фонд.**7.5. Всеки печеливш ще бъде уведомен, че печели чрез изпращане на съобщение на имейл адреса, посочен при регистрацията си, и списъкът с печеливши ще бъде обявен на официалната страница на „СОФТУЕРЕН УНИВЕРСИТЕТ“ ЕООД в секция „БЛОГ“, който блог се намира на следния линк - <https://softuni.bg/blog>.**Молим всички Участници** да попълват внимателно информацията в регистрационната форма, особено имейл адрес. Участниците разбират и се съгласяват, че без правилно и коректно въведен имейл адрес, Организаторът е възможно да не може да се свърже със съответния Участник. Организаторът няма да бъде отговорен при никакви обстоятелства за неизпълнение на задълженията си при неправилно/невярно изписване на данните при регистрацията или пълната им липса.7.6. Личното уведомяването и обявяването в блога на официалната страница на Организатора следва да се осъществят в рамките на 48 (четиридесет и осем) часа, считано от датата и часа на приключване на съответното теглене.7.7. Ако определеният от специализирания софтуер печеливш не отговаря на условията за участие в Кампанията, включително и не само, не отговаря на условията по чл. 2 от настоящите Общи условия, то същият няма право да спечели награда. В този случай, Организаторът избира друг победител от изтеглените резервни Участници. Следва да се избере първият в списъка от резервни Участници. Ако той също не отговаря, се преминава към втория Участник в резервния списък. Тази последователност се запазва до избора на Участник, който отговаря на условията по чл. 2.**8. ПОЛУЧАВАНЕ НА НАГРАДИТЕ** 8.1. При осъществен вече контакт от страна на Организатора с печеливш Участник чрез имейл, последният следва да потвърди възползването си от наградата и да предостави необходимите данни с цел осъществяване на доставка на спечелената награда. 8.2. В случай, че печелившият Участник не желае да предостави или не предостави необходимите данни по чл. 8.1. по-горе в срок от 30 дни от датата на изпращане на съответния имейл от Организатора към печелившия Участник, Организаторът има право да избере друг победител от изтеглените резервни участници. Тук отново се прилага последователността на теглене от резервния списък, както е предвидена в чл. 7.7. по-горе. 8.3. Организаторът събира всички награди, които са неполучени съгласно настоящите Общи Условия и избира други победители от изтеглените резервни участници.8.4. Организаторът запазва правото си да обяви актуална информация за новите печеливши на някой от официалните си канали по собствена преценка.8.5. Организаторът следва да достави наградите със съдействието на куриер в срок от 90 (деветдесет) дни след получаването от страна на Организатора на данни за адрес за доставка на печелившите Участници. Информирането на печелившите Участници от страна на куриера за датата и часа на доставка се осъществява съгласно техните политики и практика. Наградите се доставят на адреса еднократно. При невъзможност за получаване на наградата от печелившия Участник, последният ще получи допълнителна информация как може да вземе наградата си от съответния куриерски клон и в какъв срок може да направи това. След изтичането на срока, посочен за приемане в куриерския клон, печелившият Участник губи правото си да получи наградата, като тя ще бъде върната и използвана от Организатора за допълнително раздаване на резервен Участник. Организаторът не носи отговорност при неполучаване на наградата, когато Участникът е подал грешен или непълен адрес, който адрес може да създаде затруднения за изпълнението на доставката или да направи същата невъзможна или когато Участникът не може да бъде намерен, отказва да получи наградата на адреса или не може да бъде осъществен контакт с него за целта.8.6. Разходите за извършването на доставките от съответния куриер са за сметка на Организатора. Печелившите не следва да заплащат каквато и да е сума във връзка с доставките на техните награди.8.7. За да получи наградата си от куриер, печелившият Участник следва да предостави документ за самоличност с цел идентификация и да подпише обратна разписка и Приемо-предавателен протокол, който удостоверява факта на получаване на съответната награда. **9. ДЕКЛАРИРАНЕ НА НАГРАДИТЕ ПО ЗАКОНА ЗА ДАНЪЦИТЕ ВЪРХУ ДОХОДИТЕ НА ФИЗИЧЕСКИТЕ ЛИЦА** 9.1. Съгласно Закона за данъците върху доходите на физическите лица, предметни награди на стойност над 100 (сто) лева се облагат с т. нар. окончателен данък от 10%. Данъкът се внася от Организатора в качеството си на платец на дохода. 9.2. Поради стойността си, наградите под формата на ваучери и лаптоп се считат за облагаеми и се облагат с данък от 10%. Слушалките и компютърните мишки се считат за предметни печалби с незначителна стойност съгласно чл. 13, ал. 1, т.21 от ЗДДФЛ и са необлагаеми.9.3. Организаторът използва събраните посредством подписания Приемо-предавателен протокол лични данни с цел изпълнение на законовите си задължения по ЗДДФЛ.9.4. Организаторът предоставя при поискване, при условията и в срока по чл. 45, ал. 7 от ЗДДФЛ, на всеки от печелившите Участници, служебна бележка за стойността на спечелената и получена награда, както и на размера на платения данък. Служебната бележка се използва при подаване на годишна данъчна декларация съгласно разпоредбите на ЗДДФЛ. Организаторът не носи отговорност при неспазване на задълженията на Печелившия участник по ЗДДФЛ.**10. ЗАЩИТА НА ЛИЧНИТЕ ДАННИ** 10.1. Организаторът на Кампанията - **„СОФТУЕРЕН УНИВЕРСИТЕТ“ ЕООД,** с ЕИК 200776618, е Администратор на личните данни на Участниците, обработвани във връзка с Промоцията.10.2. Случайно генерирани номера относно успешно постъпилите плащания с карти Mastercard се събират чрез справки от платформата на лицензирана платежна институция, обработваща онлайн плащанията. Тези номера се съпоставят с вътрешната система за записвания на курсисти на Администратора. Платежната институция обработва данните за плащане на Участниците на собствено основание и съгласно константната практика на КЗЛД, следва да се третира като Независим Администратор. 10.3. Mastercard няма достъп до и не получава лични данни на Участници в Кампанията по повод осъществяване на същата. 10.4. Организаторът споделя личните данни на Участниците с трети страни с цел осъществяване на Промоционалната кампания. Личните данни на Участници се предоставят на партньорите ни – доставчици на куриерски услуги. Личните данни на Участниците, които се споделят с трети страни са ограничени до необходимия минимум за изпълнението на предназначеното от партньорите ни. Личните данни се предоставят на доставчиците на куриерски услуги с цел осъществяване на доставките на спечелените награди.10.5. Личните данни на Участниците могат да бъдат предоставени и на други трети страни в следните случаи:1. Отговаряне на нормативно изискване, съобразяване с досъдебно или съдебно производство, заповед или процес, свързани пряко или косвено с Организатора; 2. Когато се изисква при преобразуване, ликвидация или несъстоятелност на Организатора;3. В изпълнение на нормативно установено задължение или по силата на властнически акт на публичен орган, включително данъчни органи; 4. Когато предоставянето на данните е необходимо за защита на правата, интересите или имуществото на Организатора; или5. Когато е изискуемо или позволено от закона.10.6. Личните данни на Участниците се обработват на територията на Европейското Икономическо Пространство и не се трансферират към трети страни извън ЕИП.10.7. Долупосочените лични данни се обработват единствено за целите, за които са събрани първоначално. При възникването на каквато и да е промяна относно целите или средствата за обработването им, Организаторът следва незабавно да се свърже с Участниците, за да ги информира допълнително.10.8. Резултатите от тегленето на печелившите се отразява надлежно в протокол, в който се записват случайно генерираните номера, съответстващи на постъпилото плащане и отговарящи на съответните спечелили Участници. По време на тегленето на печелившите Участници, Администраторът не обработва лични данни на Участниците. Обработването на личните данни започва от идентифицирането на случайно генерираните номера като печеливши по време на тегленето с помощта на вътрешната система за записвания на курсисти на Организатора.10.9. За целите на идентифициране на победителите и свързване с печелившите Участници, Организаторът обработва следните лични данни: име и фамилия, имейл адрес за връзка. Основанието за обработване е изпълнението на договор, по който Участникът е страна. Личните данни на печелившите се изтриват с изпълнението на целите за събирането.10.10. За целите на обявяването на печелившите в блога на Организатора, последният обработва следните лични данни: име и фамилия. Основанието за обработване е легитимен интерес, а именно отчетност, легитимност, прозрачност и публичност на Кампанията и раздаването на наградите. Личните данни на печелившите Участници следва да бъдат изтрити след 1 година от приключването на Кампанията.10.11. За целите на осъществяване на доставката на спечелената награда, Организаторът обработва име и фамилия, телефон за връзка и/или имейл адрес и адрес за доставка. Личните данни могат да бъдат обработвани и от доставчик на куриерски услуги за изпълнението на доставката. Основанието за обработване е изпълнението на договор, по който Участникът е страна. Личните данни на печелившите Участници следва да бъдат изтрити след 1 година от приключването на Кампанията.10.12. За целите на подписване на Приемо-предавателния протокол за удостоверяване получаването на наградата, деклариране, удържане и плащане на данък върху стойността на спечелените награди и издаване на служебна бележка, Организаторът обработва следните лични данни: три имена и ЕГН. Относно подписването на Приемо-предавателния протокол, основанието за обработване е изпълнението на договор, по който Участникът е страна. ЕГН не се събира при подписването на Приемо-предавателните протоколи за следните награди – слушалки и компютърна мишка. Относно декларирането, удържането и плащане на данък върху стойността на спечелените награди и издаване на служебна бележка, основанието е спазването на законово задължение, което се прилага спрямо Администратора. Личните данни, обработването на които се основава на законово задължение, се съхраняват съгласно изрично посочения от закона срок (пример – 10 години съгласно Закона за счетоводството). Тези лични данни ще бъдат предоставени на компетентните държавни приходни органи. Личните данни, чието обработване не е наложено от закон, се изтриват след 1 година от приключването на Кампанията.10.13. Лични данни на неспечелилите Участници не се обработват и тяхната идентичност се запазва като случайно генериран номер. Личните данни на резервни участници се разкриват, единствено когато се изберат като победители съгласно настоящите условия.10.14. Субектите на лични данни (регистрираните в Кампанията Участници) имат право:- да получат информация във връзка с обработването на личните им данни от Организатора;- на достъп до личните им данни;- на коригиране, когато данните са неточни;- личните им данни да бъдат изтрити, което право обаче не е абсолютно (право „да бъдеш забравен“);- на преносимост на личните данни между отделни администратори;- ограничаване на обработването от страна на Организатора;- възражение спрямо обработването на неговите лични данни;- право на защита при нарушаване на неговите права съгласно приложимото законодателство.10.15. За повече информация относно това как могат да упражнят своите права и когато желаят да ги упражнят, Участниците могат да се свържат с Длъжностното лице за защита на личните данни на Организатора, на имейл адрес: hristina.bogia@gmail.com и телефонен номер:+359 878335707.10.16. Ако Участник счита, че са нарушени неговите права във връзка с обработването, той може да подаде жалба към компетентният надзорен орган на територията на Република България относно въпроси, свързани със защита на лични данни - Комисия за защита на лични данни.10.17. Организаторът предприема всички подходящи технически и организационни мерки за защита на личните данни на Участниците в Кампанията, като осигурява контрол върху достъпа до оборудване, носителите на данни, съхраняването, пренасянето и др.**11. ПРЕКРАТЯВАНЕ НА ПРОМОЦИОНАЛНАТА КАМПАНИЯ** 11.1. Организаторът има неотменимо право да прекрати Промоционалната кампания по всяко време. Прекратяването може да се дължи на нарушаване на настоящите Общите условия, материални злоупотреби, изменения в българското законодателство, забрани или разпореждания на държавни органи за спиране или преустановяване на подобни кампании, настъпването на форсмажорни обстоятелства и всякакви други обстоятелства, които не са под контрола и не зависят от Организатора. В тези случаи на участниците не се дължи компенсация.11.2. Прекратяването на Промоцията следва да се обяви на уебсайтовете <https://softuni.bg/>, <https://digital.softuni.bg/> и <https://creative.softuni.bg/> на Организатора.**12. ОТГОВОРНОСТ** 12.1. Организаторът не отговаря и не може да бъде привлечена като страна по съдебни дела, свързани с невъзможност за ползване на наградата, настъпила поради независещи от него причини. Организаторът не носи отговорност за бъдещи претенции във връзка с изправността на техниката и устройствата, включени в наградния фонд.12.2. Организаторът не носи отговорност при невъзможност да осъществи задълженията си по Кампанията, която невъзможност се дължи на липса на съдействие от страна на съответния Участник.12.3. Организаторът не носи отговорност за технически проблеми, свързани с участие в Кампанията, в случай че не са по вина на Организатора. 12.4. При изобразяване на наградите в рекламни материали на Кампанията, Организаторът използва илюстративни изображения и реалните награди могат да се различават от реалните, за което Организаторът не носи отговорност.12.5. При причиняването на вреди на Организатора от страна на Участник в Кампанията, Организаторът има право да търси обезщетение за вредите по съдебен ред.**13. ФИНАЛНИ РАЗПОРЕДБИ** 13.1. С участието си в настоящата Кампанията, всеки Участник изрично декларира, че се е запознат със съдържанието на Общите условия, разбира ги напълно, съгласен е с тях и ги приема.13.2. Всички спорове, възникнали между Организатора и Участниците в Промоционалната кампания, ще бъдат уреждани по взаимно съгласие. В случай че това не е възможно, страните имат право да отнесат спора пред компетентния български съд в град София. За неуредените в Общите условия въпроси следва да се прилага законодателството на Република България.13.3. Настоящите правила са обвързващи по отношение на всички Участници в Промоционалната кампания и решенията на Организатора са окончателни по отношение на всички въпроси, свързани с Промоционалната кампания. |